CELEX: 32017D0446
Language: et
Date: 2017-03-03 00:00:00
Title: Nõukogu otsus (EL) 2017/446, 3. märts 2017, sõlmida Euroopa Liidu nimel 2015. aasta protokoll, millega muudetakse tsiviilõhusõidukitega kauplemise lepingu lisa

15.3.2017   
            
            
               ET
            
            
               Euroopa Liidu Teataja
            
            
               L 69/1
            
         NÕUKOGU OTSUS (EL) 2017/446,
   3. märts 2017,
   sõlmida Euroopa Liidu nimel 2015. aasta protokoll, millega muudetakse tsiviilõhusõidukitega kauplemise lepingu lisa
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Otsusega 80/271/EMÜ (2) kiideti heaks GATTi tsiviilõhusõidukitega kauplemise lepingu („leping“) sõlmimine.
            
         
               (2)
            
            
               Lepingule allakirjutanud leppisid 5. novembril 2015. aasta Genfis oma esindajate kaudu kokku avada heakskiitmiseks 2015. aasta protokoll, millega muudetakse lepingu lisa („protokoll“) kaupade kirjeldamise ja kodeerimise harmoneeritud süsteemi 2007. aasta versiooniga vastuvõetud muudatuste ülevõtmiseks.
            
         
               (3)
            
            
               Protokoll tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   2015. aasta protokoll, millega muudetakse tsiviilõhusõidukitega kauplemise lepingu lisa, kiidetakse liidu nimel heaks.
   Protokolli tekst on lisatud käesolevale otsusele.
   Artikkel 2
   Nõukogu eesistuja nimetab isiku(d), kes on volitatud liidu nimel hoiule andma heakskiitmiskirja, millega väljendatakse liidu nõusolekut end protokolliga siduda (3).
   Artikkel 3
   Käesolev otsus jõustub selle vastuvõtmise päeval.
   
      Brüssel, 3. märts 2017
      
         
            Nõukogu nimel
         
         
            eesistuja
         
         M. FARRUGIA
      
   
   
      (1)  15. veebruari 2017. aasta nõusolek (Euroopa Liidu Teatajas seni avaldamata).
   
      (2)  Nõukogu 10. detsembri 1979. aasta otsus 80/271/EMÜ aastatel 1973–1979 toimunud kaubandusläbirääkimistest tulenenud mitmepoolsete lepingute sõlmimise kohta (EÜT L 71, 17.3.1980, lk 1).
   
      (3)  Nõukogu peasekretariaat avaldab protokolli jõustumise kuupäeva Euroopa Liidu Teatajas.